CELEX: 32020R0106
Language: bg
Date: 2020-01-23 00:00:00
Title: Регламент за изпълнение (ЕС) 2020/106 на Комисията от 23 януари 2020 година за разрешаване на употребата на натриев формат като фуражна добавка за всички видове животни (текст от значение за ЕИП)

24.1.2020   
               
               
                  BG
               
               
                  Официален вестник на Европейския съюз
               
               
                  L 19/15
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/106 НА КОМИСИЯТА
         от 23 януари 2020 година
         за разрешаване на употребата на натриев формат като фуражна добавка за всички видове животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на натриев формат. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (3)
                  
                  
                     Заявлението се отнася да разрешаването на употребата на натриев формат като фуражна добавка за всички видове животни, която да бъде класифицирана в категорията „технологични добавки“.
                  
               
                     (4)
                  
                  
                     В становищата си от 30 април 2015 г. (2) и 26 февруари 2019 г. (3) Европейският орган за безопасност на храните („Органът“) заключи, че при предложените условия на употреба натриевият формат не се отразява неблагоприятно върху здравето на животните и безопасността на потребителите, нито върху околната среда. Той също така заключи, че веществото е леко дразнещо за очите и кожен сенсибилизатор. Освен това, тъй като за експозицията на натриев формат чрез вдишване се смята, че представлява риск за незащитени работници, боравещи с добавката, е уместно веществото да бъде счетено за дразнещо дихателните пътища. Поради това Комисията счита, че е необходимо да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавката. Органът също така стигна до заключението, че течният натриев формат може да бъде ефикасен като подобрител на хигиенните условия във фуражите. Органът не счита, че са необходими специални изисквания за мониторинг след пускането на пазара. Той също така провери доклада относно методите за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на натриевия формат беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на натриев формат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешаване
            Разрешава се употребата на посоченото в приложението вещество, което принадлежи към категорията „технологични добавки“ и към функционалната група „подобрители на хигиенните условия“, като добавка при храненето на животните, при спазване на условията, определени в същото приложение.
         
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 януари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2015; 13 (5): 4113.
         
            (3)  EFSA Journal (Бюлетин на ЕОБХ), 2019; 17 (3): 5645.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Добавка
                     
                     
                        Химична формула, описание, методи за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg мравчена киселина/kg пълноценен фураж със съдържание на влага 12 %
                     
                  
                        
                           Технологични добавки: подобрители на хигиенните условия
                        
                     
                  
                        1k237
                     
                     
                        Натриев формат
                     
                     
                        
                           Състав на добавката
                        
                        В течно състояние
                        > 15 % натриев формат
                        < 75 % мравчена киселина
                        < 25 % вода
                     
                     
                        Всички видове животни с изключение на свине
                     
                     
                        —
                     
                     
                        —
                     
                     
                        10 000 
                        (еквивалент на мравчена киселина)
                     
                     
                        
                                    1.
                                 
                                 
                                    В упътването за употреба на добавката и премикса да се посочат условията на съхранение.
                                 
                              
                                    2.
                                 
                                 
                                    При смесването на различни източници на мравчена киселина не трябва да се надвишава разрешеното максимално съдържание в пълноценни фуражи.
                                 
                              
                                    3.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите с оглед на потенциалните рискове при употреба. Когато тези рискове не могат да бъдат отстранени или сведени до минимум чрез споменатите процедури и мерки, при употребата на добавката и премиксите се използват лични предпазни средства, включително предпазна дихателна маска, предпазни очила и ръкавици.
                                 
                              
                     
                        13 февруари 2030 г.
                     
                  
                        
                           Характеристика на активното вещество
                        
                        Натриев формат ≥ 15 % (в течно състояние) Мравчена киселина ≤ 75 %
                        Получени чрез химичен синтез
                     
                     
                        Свине
                     
                     
                        —
                     
                     
                        —
                     
                     
                        12 000 
                        (еквивалент на мравчена киселина)
                     
                  
                        
                           Метод за анализ
                            (1)
                        
                        За определянето на натрий във фуражни добавки: EN ISO 6869: атомноабсорбционна спектрометрия (AAS) или EN 15510: атомноемисионна спектрометрия с индуктивносвързана плазма (ICP-AES).
                        За определянето на общото съдържание на формат във фуражни добавки: EN 15909 изпитване с ВЕТХ с обърната фаза с ултравиолетово откриване (RP-HPLC-UV).
                        За определянето на общото съдържание на формат в премикси и фуражи: високоефективна течна хроматография с йонно изключване с ултравиолетов или рефрактометричен детектор с ултравиолетово откриване или показател на пречупване (HPLC-UV/RI) или метод за йоннообменна хроматография с възможност за откриване на електропроводимост (IC-ECD).
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.